দুই নয়নের আলো
দুই নয়নের আলো মোস্তাফিজুর রহমান মানিক রচিত ও পরিচালিত ২০০৫ সালের বাংলাদেশী প্রণয়ধর্মী নাট্য চলচ্চিত্র। নবধারা চলচ্চিত্রের ব্যানারে চলচ্চিত্রটি প্রযোজনা করেছেন হুমায়ূন কবীর। এতে শ্রেষ্ঠাংশে অভিনয় করেছেন শাবনূর, ফেরদৌস আহমেদ, শাকিল খান ও বুলবুল আহমেদ। এটি নিম্নবিত্ত একটি তরুণীর জীবন-সংগ্রাম ও মর্যাদার লড়াই নিয়ে আবর্তিত হয়েছে। চলচ্চিত্রটি ২০০৫ সালের ১৩ই মে মুক্তি পায়। এতে অভিনয় করে শাবনূর শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। এছাড়া চলচ্চিত্রটি সঙ্গীত শাখায় আরও দুটি পুরস্কার অর্জন করে।